ร้านอาหารญี่ปุ่นตำหรับโอซาก้า
ที่ขึ้นชื่อเรื่องเกี๊ยวซ่าและโอโคโนมิยากิครับ 
เป็นร้านที่ เมนูดูง่ายๆ แต่ก็อร่อย

เมนูที่สั่ง
- ☆☆☆☆☆ข้าวไข่ฟูซอสต้นตำหรับสไตล์โอโช 200 บาท
เป็นข้าวโปะด้วยไข่เจียวและราดด้วยน้ำซอส
ดูเรียบๆ ไม่มีอะไร จริงๆสั่งเพิ่มพวกกุ้งทอดได้ด้วยครับ
แต่เป็นเมนูที่ทำให้เคลิ้มมาก
ข้าวสวยหุงดีแบบ นุ่ม เนื้อแน่น ข้าวเม็ดสวยมันวาว กำลังร้อนๆควันฉุย
ส่วนไข่ที่คลุมค่อนข้างหนา แต่ก็นุ่มมากกก นุ่มแบบผ้าห่ม รสชาตินุ่มนวล 
มีแต่รสไข่ล้วนๆเหมือนไม่ปรุงแต่งอะไร
และน้ำราดที่รสชาติแบบน้ำราดหน้า แต่ไม่ข้นเท่า ออกหวานๆ หอม กลมกล่อม 
ตักทานพร้อมกันทั้ง3อย่าง แล้วจะเข้าใจได้เลยว่า ความอร่อยไม่จำเป็นต้องหรูหรา
หรือใช้วัตถุดิบมากมาย

-☆☆☆☆ เกี๊ยวซ่ากับซอส 3 สหาย 130 บาท
เกี๊ยวซ่า 6 ชิ้น แบบไม่ทอด แต่หิวแห้งๆเกรียมนิดๆ
ที่ไส้รสไม่ใช่แบบเข้มข้น แต่เป็นแบบนุ่มนวล หอมหมูและผัก 
แป้งก็กำลังดี ไม่เหนียวเกินไป
เลือกทานกับซอสได้ 3 แบบ คือ 
ซอสงาข้นๆ เนื้อสากหน่อย ออกหวานเค็ม 
ซอสเกี๊ยวซ่า ที่เปรี้ยวจี๊ด ถูกใจมาก
ซอสวาซาบิ เผ็ดพอควรแบบมีกลิ่นวาซาบิขึ้นจมูก

-☆☆☆☆ เกี๊ยวทอด
เหมือนกับเกียวซ่า แต่ว่าอร่อยกว่า พอทอดแล้วรสชาติดีขึ้น
ไม่อมน้ำมัน ผิวบางๆ กรอบทั่วถึงดี

-☆☆☆โอโคโนมิยากิหน้าหมูสไตล์โอซาก้า 200 บาท
ซอสมายองเนสจุใจ แล้วก็ตัวโอโคโน มีส่วนผสมของผักค่อนข้างเยอะพอๆกับแป้ง
เนื้อออกฟูๆ ฉ่ำน้ำ ไม่แบน โปะด้วยหมูสไลด์ด้านบนเต็มแผ่น 
ตัวหมูเข้มข้นอร่อยดี ตัวไส้จะจืดๆหน่อย แต่พอทานกับซอสและมายองเนสก็กำลังดี อร่อยครับ
 
